cyanic-selkie/wikianc huggingface dataset:
অমৃতা সুরেশ
প্রারম্ভিক জীবন
অমৃতা ১৯৯০ সালের ২রা আগস্ট তারিখে সংগীতশিল্পী পি.আর সুরেশ এবং লায়লা দম্পতির ঘরে জন্মগ্রহণ করেছিলেন। তাঁর বাবা সুরেশ হিন্দু ধর্মাবলম্বী এবং মা লায়লা একজন খ্রিস্টান। তাঁর একমাত্র বোন গায়িকা ও সুরকার অভিরামী সুরেশ তাঁর চেয়ে পাঁচ বছরের ছোট। তাঁরা কোচির এডাপ্পালির আদি বাসিন্দা। সংগীতশিল্পী পরিবারে (পৈতৃক) বাস করায় তিনি খুব অল্প বয়স থেকেই সংগীত অনুশীলন করতে অনুপ্রাণিত হয়েছিলেন। তিন বছর বয়সেই তিনি গান গাইতে শুরু করেছিলেন। সেলিন দিয়ঁ এবং মাইকেল জ্যাকসনের মত শিল্পীদের থেকে তিনি কণ্ঠশিল্পী হওয়ার জন্য অনুপ্রাণিত হয়েছিলেন। অমৃতা স্কুলজীবনে মেধাতালিকায়ও শীর্ষস্থানীয় ছিলেন। যদিও রিয়েলিটি টেলিভিশন সঙ্গীত প্রতিযোগিতা আইডিয়া স্টার সিঙ্গারে অংশ নেওয়ার জন্য দ্বাদশ শ্রেণিতে তিনি একবছর শিক্ষাবিরতি নিয়েছিলেন, পরে তিনি ব্যক্তিগতভাবে এই কোর্সটি শেষ করেছেন। তারপর তিনি  ব্যবসায় প্রশাসনে স্নাতক (বিবিএ) ও স্নাতকোত্তর (এমবিএ) ডিগ্রি অর্জন করেন। এছাড়াও তিনি কর্ণাটকি সঙ্গীত এবং হিন্দুস্থানি ধ্রুপদী সঙ্গীতের ডিগ্রিধারী একজন শিল্পী।
শাহজাহান সিদ্দিকী
সদ্য প্রয়াত সাবেক সচিব জনাব মোঃ শাহজাহান সিদ্দিকী (২৭ জুলাই ১৯৪৭ - ২৪ নভেম্বর ২০২২) ছিলেন একজন মুক্তিযোদ্ধা ও সচিব। ১৯৭১ সালে স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর বিক্রম খেতাব প্রদান করে। তার খেতাবের সনদ নম্বর ১৩৯।
জন্ম ও শিক্ষাজীবন
শাহজাহান সিদ্দিকী ১৯৪৭ সালের ২৭ জুলাই জন্মগ্রহণ করেন। তার বাড়ি ব্রাহ্মণবাড়িয়া জেলার নবীনগর উপজেলার সাতমোড়া গ্রামে। ১৯৬৫ সালে তিনি মুরাদনগর থানার শ্রীকাইল কৃষ্ণকুমার বিদ্যালয় থেকে মেট্রিক পাস করেন। পরে ১৯৬৭ সালে শ্রীকাইল কলেজ থেকে এইচএসসি পাস করে ঢাকা বিশ্ববিদ্যালয়ে ভর্তি হন।
১৯৭১ সালে শাহজাহান সিদ্দিকী ঢাকা বিশ্ববিদ্যালয়ের স্নাতক শেষ বর্ষের ছাত্র ছিলেন। মুক্তিযুদ্ধ শুরু হলে তিনি প্রথমে নিজ এলাকায় যান। পরে ভারতে যান। মে মাস থেকে তাদের প্রশিক্ষণ শুরু হয়। তিনি পরে আরও কয়েকটি স্থানে সফলতার সঙ্গে অপারেশন করেন।
মুক্তিযুদ্ধে ভূমিকা
১৯৭১ সালের ১৬ আগস্ট শেষ রাতে ঢাকা-চট্টগ্রাম মহাসড়কে কুমিল্লা জেলার অন্তর্গত দাউদকান্দি ফেরিঘাট, মেঘনা নদীতে নির্মিত হয়েছে সেতু উড়িয়ে দেয়ার অভিযানে অংশ নেন আটজন নৌকমান্ডো। তাদের দলনেতা ছিলেন শাহজাহান সিদ্দিকী। তারা ভারত থেকে এসে আশ্রয় নিয়েছিলেন দাউদকান্দির বন্ধরামপুর গ্রামে। প্রত্যেক কমান্ডোর সঙ্গে একটি করে স্টেনগান, লিমপেট মাইন, ছুরি ও জোড়া ফিনস। নির্ধারিত দিন রেডিওর গানের মাধ্যমে সিগন্যাল পেয়ে শাহজাহান সিদ্দিকী অপারেশনের প্রস্তুতি শুরু করলেন। ১৬ আগস্ট সন্ধ্যায় নৌকমান্ডোরা খেয়েদেয়ে একটি ছইওয়ালা নৌকায় করে রওনা হলেন দাউদকান্দির ফেরিঘাটের উদ্দেশে। দূরত্ব প্রায় আট-নয় কিলোমিটার। চারদিক অন্ধকার। ধানখেতের মধ্য দিয়ে চলছে তাদের নৌকা; ধানখেতে পাতা নড়ার শব্দ, মাঝেমধ্যে ঝিঁঝি পোকার ক্ষীণ আওয়াজ; আর কোনো শব্দ নেই। ফেরিঘাট থেকে দেড়-দুই কিলোমিটার দূরত্বে এসে ছইওয়ালা নৌকা রেখে তারা উঠলেন খোলা নৌকায়। ওখান থেকে ফেরিঘাটে পৌঁছাতে তাদের সময় লাগে ২০-২৫ মিনিট। ফেরিঘাটে প্রহরায় পাকিস্তানি সেনা আর তাদের সহযোগীরা। পাশেই তাদের ক্যাম্প। নৌ কমান্ডো শাহজাহান সিদ্দিকী ও তার সহযোদ্ধারা পাকিস্তানিদের চোখ ফাঁকি দিয়ে লিমপেট মাইন লাগালেন দুটি ফেরি আর পন্টুনে। তারপর সাঁতার কেটে রওনা হলেন স্রোতের উজানে, নদীর উত্তর দিকে পূর্ব পাড়ে। নৌ কমান্ডোরা ছইওয়ালা নৌকার কাছে যখন পৌঁছালেন, তখন রাত আনুমানিক দুইটা ৪০ মিনিট। এর একটু পর শুরু হলো একের পর এক বিস্ফোরণ। শেষ রাতের নিস্তব্ধতা খানখান করে ফেরিঘাট ও আশপাশের তিন-চার কিলোমিটার এলাকা প্রকম্পিত। নদীর জল ও দুই পাড় কাঁপিয়ে বিকট শব্দে বিস্ফোরিত হলো নয়টি লিমপেট মাইন। ফেরিঘাটে প্রহরারত পাকিস্তানি সেনা ও তাদের সহযোগীদের মধ্যে হুড়োহুড়ি আর ছোটাছুটি। এরপর একটানা গোলাগুলি।
কর্মজীবন
স্বাধীনতার পর সরকারি চাকরি করেছেন শাহাজাহান সিদ্দিকী। সরকারের প্রথম বিসিএস এ এডমিন ক্যাডারে চাকরিতে যোগদান করেন, পরবর্তীতে বিভিন্ন গুরুত্বপূর্ণ দায়িত্বে নিয়োজিত ছিলেন। ময়মনসিংহ, নীলফামার জেলার ডিসি, বাংলাদেশ বিনিয়র বিনিয়োগ বোর্ডের চেয়ারম্যান। ২০০৭ সালে বাংলাদেশ সরকারের সিনিয়র সচিব হিসেবে অবসর নেন।
মৃত্যু
২০২২ সালের ২৪ নভেম্বর ঢাকা সিএমএইচ হসপিটালে তিনি শেষ নিঃশ্বাস ত্যাগ করেন।
কর্মসংস্থান
ডান|থাম্ব|267x267পিক্সেল|একজন নির্মাণ শ্রমিক জ্যাকহ্যামার ব্যবহার করছেন, [[কলম্বিয়া|কলম্বিয়াতে। ]] কর্মসংস্থান হচ্ছে সাধারণত "পরিশ্রম বা কাজের বিনিময়ে টাকা" এমন চুক্তির উপর ভিত্তি করে দুটি পক্ষের মধ্যে একটি সম্পর্ক, যেখানে একটি পক্ষ হচ্ছে মুনাফার জন্য একটি ব্যবসা প্রতিষ্ঠান, অলাভজনক সংগঠন, সমবায় সমিতি বা অন্যান্য সত্তা যারা নিয়োগকর্তা হিসেবে পরিচিত এবং অন্য পক্ষকে বলা হয় কর্মচারী। কর্মচারীরা টাকার বিনিময়ে কাজ করে থাকেন, যা তিনি কাজের ধরন এবং যে খাতে তিনি কাজ করেন তার উপর ভিত্তি করে ঘণ্টা ভিত্তিক বা উৎপাদন ভিত্তিক বা বার্ষিক বেতন রূপে পেয়ে থাকেন।কিছু কিছু ক্ষেত্র বা খাতে কর্মচারীদের কর্মের স্বীকৃতি স্বরূপ আনুতোষিক, বোনাস বা স্টক অপশন দেয়া হয়। কিছু ধরনের চাকরিতে, কর্মচারীদের অর্থপ্রদান ছাড়াও বিভিন্ন প্রকারের সুবিধা প্রধান করা হতে পারে। এইসব সুবিধার মধ্যে আছে স্বাস্থ্য বীমা, বাসস্থান, অক্ষমতা বীমা বা ব্যায়ামগারের ব্যবহার। কর্মসংস্থান সাধারণত কর্মসংস্থান আইন বা প্রবিধান এবং / অথবা আইনি চুক্তি দ্বারা নিয়ন্ত্রিত হয়।
কর্মচারী এবং নিয়োগকারী
একজন কর্মচারী একজন নিয়োগকর্তার একটি প্রচেষ্টা বা কোন ব্যক্তির ব্যবসা ব উদ্যোগে শ্রম ও দক্ষতার স্বরূপ অবদান রাখে  এবং তাকে একটি নির্দিষ্ট দায়িত্ব পালন করতে নিয়োগ দেয়া হয় যাকে চাকরি হিসেবে অভিহিত করা হয়। একটি কর্পোরেট প্রেক্ষাপটে, কর্মচারী হচ্ছে এমন একজন ব্যক্তি যাকে প্রতিদান বা বেতনের বিনিময়ে নিয়মিত ভিত্তিতে একটি কোম্পানির নির্দিষ্ট দায়িত্ব পালন করতে নিয়োগ দেয়া হয় এবং যা তিনি একটি স্বাধীন ব্যবসার অংশ হিসাবে প্রদান করবেন না।
নিয়োগকর্তা-কর্মী সম্পর্ক
একটি প্রতিষ্ঠানের মধ্যে নিয়োগ ও ব্যবস্থাপনাগত নিয়ন্ত্রণ অনেক স্তরে অবস্থিত থাকে এবং একইভাবে কর্মী এবং উৎপাদনশীলতার উপর এটির গুরুত্বপূর্ণ প্রভাব রয়েছে, যেখানে নিয়ন্ত্রণ পছন্দসই ফলাফল এবং প্রকৃত প্রক্রিয়া মধ্যে মৌলিক সংযোগ গঠন করে। একটি লাভজনক ও উৎপাদনশীল কর্মসংস্থানের সম্পর্ক অর্জন করার জন্য নিয়োগকর্তাকে বিভিন্ন বিষয় যেমন হ্রাসকৃত মজুরির সীমাবদ্ধতার সাথে শ্রমিক উৎপাদনশীলতার সর্বোচ্চীকরনের ভারসাম্য রক্ষা করতে হবে।
কর্মচারী বা চাকরি পাওয়া
চাকরিদাতাদের চাকরিপ্রার্থী খোঁজার বা চাকরিপ্রার্থীদের তাদের নিয়োগকর্তা খোঁজার প্রধান মাধ্যম হচ্ছে পত্রিকায় কাজের বিজ্ঞাপন দেয়া (শ্রেণীবদ্ধ বিজ্ঞাপন এর মাধ্যমে) অথবা অনলাইন, যাকে "জব বোর্ডও" বলে। নিয়োগকর্তা ও চাকরিপ্রার্থীরা অনেকসময় একে অপরকে খুঁজে নেয় পেশাদার নিয়োগ পরামর্শ দাতাদের দ্বারা যারা উপযুক্ত প্রার্থী খুঁজা, বাছাই এবং নির্বাচন করতে চাকরিদাতাদের কাছ থেকে কমিশন পেয়ে থাকে। তবে, একটি গবেষণায় দেখা গেছে যে, এই ধরনের পরামর্শদাতারা নির্ভরযোগ্য নয় বিশেষ করে যখন তারা কর্মচারীদের নির্বাচনে প্রতিষ্ঠিত নীতি ব্যবহার করতে ব্যর্থ হন।  আরো একটি ঐতিহ্যগত পদ্ধতি হচ্ছে প্রতিষ্ঠানের সামনে "সাহায্য দরকার" চিহ্ন দ্বারা (সাধারণত দরজা বা জানালা অথবা দোকান কাউন্টারে একটি উপর স্থাপন করা হয়)। বিভিন্ন প্রার্থীদের যাচাই করা বেশ পরিশ্রমী ব্যাপার হতে পারে কিন্তু বিভিন্ন ক্ষেত্রে তাদের দক্ষতা বিশ্লেষণ করতে বা তাদের প্রতিভা পরিমাপ করার জন্য বিভিন্ন কৌশল ব্যবহার করা বেশ ভালো উপায় হতে পারে। নিয়োগকর্তা এবং সম্ভাব্য কর্মচারীরা সাধারণত চাকরির সাক্ষাৎকার প্রক্রিয়ার মাধ্যমে একে অপরকে জানতে চাওয়ার অতিরিক্ত পদক্ষেপ গ্রহণ করে।
আব্দুল লতিফ চৌধুরী ফুলতলী
আল্লামা আব্দুল লতিফ চৌধুরী ফুলতলী ছিলেন একজন আলেম, তরীকতের মুর্শিদ। তার লেখা অনেক উর্দু ও আরবি গ্রন্থ ভারত ও পাকিস্তানের বিভিন্ন মাদ্রাসার পাঠ্যসূচিতে রয়েছে। এছাড়া ঢাকা বিশ্ববিদ্যালয়, ইসলামী বিশ্ববিদ্যালয়, জগন্নাথ বিশ্ববিদ্যালয় সহ বিভিন্ন বিশ্ববিদ্যালয়ের ইসলামিক স্টাডিজ ও আরবী বিভাগের পাঠ্যসূচিতেও তার অনেক গ্রন্থ রয়েছে। সহীহ শুদ্ধভাবে কোরআন শরীফ তিলাওয়াতের  শিক্ষাকে তিনি দেশব্যাপী ছড়িয়ে দিতে বিশেষ ভূমিকা পালন করেন।
কর্মসংস্থান
প্রশিক্ষণ ও উন্নয়ন
প্রশিক্ষণ ও উন্নয়ন সাধারণত নিয়োগকর্তার প্রচেষ্টাকে বোঝায় যা তিনি নতুন নিয়োগপ্রাপ্ত কর্মচারীদের তাদের কাজের ক্ষেত্রে প্রয়োজনীয় দক্ষতা অর্জন এবং প্রতিষ্ঠানের মধ্যে তাদের উন্নতির আশায় করে থাকেন। একটা যথাযথ স্তরের প্রশিক্ষণ ও উন্নয়ন কর্মচারীদের কাজের ক্ষেত্রে সন্তুষ্টি অর্জন করতে সাহায্য করে।
আব্দুল লতিফ চৌধুরী ফুলতলী
জন্ম ও বংশ পরিচয়
আব্দুল লতিফ চৌধুরী ১৩২১ বাংলার ফাল্গুন মাসে অর্থাৎ ১৯১৩ সালের প্রথম দিকে সিলেট জেলার জকিগঞ্জ উপজেলার ফুলতলী গ্রামে জন্ম গ্রহণ করেন। তার পিতার নাম আব্দুল মজিদ। তিনি শাহ জালাল এর সফরসঙ্গী ৩৬০ আউলিয়ার অন্যতম শাহ কামাল-এর বংশধর ছিলেন।
কর্মসংস্থান
পারিশ্রমিক
কর্মচারীদের পারিশ্রমিক দেবার বিভিন্ন উপায় রয়েছে, যেমন ঘণ্টা ভিত্তিক, উৎপাদনের উপর ভিত্তি করে, বাৎসরিক বেতন বা পারিতোষিক (যা অন্যান্য প্রকারের পারিশ্রমিকের সাথে সংযুক্ত থাকে)। বিক্রয় এবং রিয়েল এস্টেট কাজে, কর্মচারীদের কমিশন (তাদের কর্তৃক বিক্রয় করা কোন কিছুর মূল্যের নির্দিষ্ট শতকরা অংশ) প্রদান করতে হয়। কিছু ক্ষেত্র এবং পেশায় (উদাঃ, নির্বাহী কাজ), কর্মচারীরা বোনাসের জন্য যোগ্য হতে পারেন যদি তারা নির্দিষ্ট লক্ষ্যমাত্রা পূরণ করতে পারেন। কিছু কর্তা ও কর্মচারীদের, শেয়ার বা শেয়ার অপশন দেওয়া হয়, যা হচ্ছে কিছু অতিরিক্ত সুবিধা সহ পারিশ্রমিক দেবার অন্যন্য একটি উপায় এবং কোম্পানির দৃষ্টিভঙ্গি অনুযায়ী যা কর্মচারীদের কোম্পানির স্বার্থের সাথে এক হতে সাহায্য করে।
আব্দুল লতিফ চৌধুরী ফুলতলী
শিক্ষাজীবন
শিক্ষাজীবনের প্রারম্ভে তিনি তার চাচাতো ভাই ফাতির আলীর নিকট লেখাপড়া করেন। অতঃপর ফুলতলী মাদ্রাসায় ভর্তি হন। ১৩৩৮ বঙ্গাব্দে তিনি বদরপুর সিনিয়র মাদ্রাসায় উচ্চ মাধ্যমিক শিক্ষা সমাপ্ত করেন। এরপর রামপুর আলিয়া ও মাতলাউল উলুম মাদ্রাসায় হাদিস শাস্ত্রে উচ্চশিক্ষা অর্জন করেন। ১৩৫৫ হিজরীতে তিনি মাতলাউল উলুম মাদ্রাসায় ১ম শ্রেণীতে প্রথম স্থান অধিকার করে হাদিস শরীফের সর্বোচ্চ সনদ অর্জন করেন। তার গুরুদের মধ্যে অন্যতম ছিলেন আল্লামা খলিলুল্লাহ রামপুরী ও আল্লামা ওয়াজিহুদ্দীন রামপুরী। এ ছাড়া তিনি শাহ আব্দুর রউফ করমপুরী ও শায়খুল কুররা আহমদ হেজাযী এর নিকট থেকে ইলমে কিরাতের সনদ অর্জন করেন। ১৯৪৬ সালে তিনি শায়খুল কূররার নিকট থেকে ইলমে কিরাতের সর্বোচ্চ সনদ অর্জন করেন।
কর্মসংস্থান
কর্মচারীরদের সুবিধা
কর্মচারীরদের সুবিধা সমূহের মধ্যে আছে বিভিন্ন অবৈতনিক সুবিধা যা তারা তদের বেতন ভাতাদির পাশাপাশি পেয়ে থাকে। এই সুবিধাসমূহের মধ্যে আছে: বাসস্থান (নিয়োগকর্তা প্রদত্ত বা নিয়োগকর্তা-প্রদেয়), গোষ্ঠী বীমা (স্বাস্থ্য, দাঁতের, জীবন-পরিচ্ছদ ইত্যাদি), অক্ষমতা আয় সুরক্ষা, অবসর সুবিধা, ডে-কেয়ার, শিক্ষাদানের খরচ পরিশোধ, অসুস্থতাজনিত ছুটি, ছুটি (বেতন প্রদেয় ও অ-প্রদেয়), সামাজিক নিরাপত্তা, মুনাফার ভাগ, শিক্ষা তহবিল, এবং অন্যান্য বিশেষ সুবিধা। কিছু কিছু ক্ষেত্রে, যেমন দূরবর্তী বা বিচ্ছিন্ন অঞ্চলে নিযুক্ত কর্মচারীদের সুবিধা সমূহের মধ্যে খাবারও অন্তর্ভুক্ত। কর্মচারীদের সুযোগ সুবিধা কর্মচারী এবং নিয়োগকর্তা মধ্যে সম্পর্ক উন্নত করে এবং কর্মীদের বিপর্যয় বা চাকরি ছাড়ার প্রবণতা কম করে।
আব্দুল লতিফ চৌধুরী ফুলতলী
কর্মজীবন
১৯৪৬ সাল থেকে ১৯৫০ সাল পর্যন্ত তিনি বদরপুর আলিয়া মাদ্রাসায় শিক্ষকতা করেন। ১৯৫৪ সাল থেকে গাছবাড়ী জামেউল উলুম মাদ্রাসায় অধ্যাপনা করেন। এ সময় মাদ্রাসার উপাধ্যক্ষ ও অধ্যক্ষের দায়িত্ব পলন করেন। এরপর সৎপুর কামিল মাদরাসা, ইছামতি ও বাদেদেওরাইল ফুলতলী আলিয়া মাদ্রাসায় হাদিস শাস্ত্র অধ্যাপনা করেন। এ ছাড়া তিনি শুদ্ধভাবে কোরআন তিলাওয়াত শিক্ষাদানের জন্য প্রতিষ্ঠা করেন দারুল ক্বিরাত মজিদিয়া ফুলতলী ট্রাস্ট । দেশ বিদেশে প্রতিষ্ঠা করেন অসংখ্য শিক্ষা প্রতিষ্ঠান, মসজিদ ও অন্যান্য প্রতিষ্ঠান।
কর্মসংস্থান
সাংগঠনিক ন্যায়বিচার
সাংগঠনিক ন্যায়বিচার হচ্ছে সততা বা ন্যায়বিচারের প্রেক্ষাপটে নিয়োগকর্তার ব্যবহার সম্পর্কে কর্মীদের উপলব্ধি এবং সিধান্ত।এছাড়াও কর্মচারী-নিয়োগকর্তা সম্পর্ককে প্রভাবিত করে এমন যে কোন কাজ সাংগঠনিক ন্যায়বিচার একটি অংশ।
আব্দুল লতিফ চৌধুরী ফুলতলী
পরম্পরা
লতিফ চৌধুরী ছিলেন তরীকায়ে কাদেরিয়া, চিশতীয়া, নক্সবন্দীয়া, মুজাদ্দেদিয়া ও মুহাম্মদিয়ার মুর্শিদ। তিনি আজীবন উপর্যুক্ত তরিকা সমূহের প্রচার ও প্রসারে নিয়োজিত ছিলেন। তার তরিকতের সিলসিলা নিম্নরূপ:
কর্মসংস্থান
কর্মীদলের সাংগঠন
কর্মচারীরা বাণিজ্য বা শ্রমিক ইউনিয়নে যুক্ত বা প্রতিষ্ঠা করেত পারে, যা কাজ ও চুক্তিভিত্তিক শর্ত এবং পরিষেবার বিষয়ে প্রতিষ্ঠানের ব্যবস্থাপনার সঙ্গে সম্মিলিত দর কষাকষিতে তাদের প্রতিনিধিত্ব করে।
আব্দুল লতিফ চৌধুরী ফুলতলী
সংগঠন ও প্রতিষ্ঠান
name="news paper 2">http://thedailynewnation.com/news/71023/joint-secretary-general-of-bangladesh-anjumane-al-islah-maulana-ahmed-hasan-chowdhury-fultali-speaking-at-a-seminar-on-guhadae-karbala-chetonar-utsha-organized-by-its-city-unit-at-the-jatiya-press-club-on-wednesday. name="portal ">
মৃত্যু
আল্লামা ফুলতলী ১৬ জানুয়ারি ২০০৮ সালে সিলেট শহরে তার প্রতিষ্ঠিত শাহজালাল দারুচ্ছুন্নাহ ইয়াকুবিয়া কামিল মাদরাসা সংলগ্ন বাসভবনে মৃত্যুবরণ করেন। ঐদিন বিকাল ৪টা সময় তার গ্রামের বাড়ির পাশে অবস্থিত বালাই হাওরে জানাযার নামাজ অনুষ্ঠিত হয়। জানাযা শেষে তার প্রতিষ্ঠিত জামে মসজিদের পাশে তাকে সমাহিত করা হয়।
কর্মসংস্থান
মজুর
থাম্ব|মাজাতলান, সিনালোয়া, [[মেক্সিকো|মেক্সিকোতে শ্রমিকরা পানি পরিশোধন প্লান্টের রডের খাচা বাধছেন।]] মজুর হচ্ছে একজন শ্রমিক ও একজন নিয়োগকর্তার মধ্যে আর্থ-সামাজিক সম্পর্ক, যেখানে শ্রমিক একটি আনুষ্ঠানিক বা অনানুষ্ঠানিক কর্মসংস্থানের চুক্তি দ্বারা তার শ্রম বিক্রি করে। এইসব লেনদেন সাধারণত একটি শ্রমবাজারে ঘটে যেখানে মজুরি বাজার দ্বারা নির্ধারিত হয়। অর্থের বিনিময়ে, শ্রমিক দ্বারা বিক্রিত শ্রম রূপী পণ্যটি সাধারণত নিয়োগকর্তার অপরিবর্তনীয় সম্পত্তি হয়ে যায় কিন্তু বিশেষ কিছু ক্ষেত্র ছাড়া যেমন মার্কিন যুক্তরাষ্ট্রে মেধাস্বত্বের পেটেন্ট সাধারণত মূল উদ্ভাবকের উপর ন্যস্ত করা হয়। একজন মজুর শ্রমিক হচ্ছে সেই ব্যক্তি যার আয়ের প্রধান মাধ্যম হচ্ছে এই ভাবে তার শ্রম বিক্রি করা।
আব্দুল লতিফ চৌধুরী ফুলতলী
উত্তরসূরী
আল্লামা আব্দুল লতিফ চৌধুরীর মৃত্যুর পর তাঁর অনুসারীরা তাঁর উত্তরসূরী হিসেবে মনোনীত করেছেন তাঁর বড় ছেলে মো. ইমাদ উদ্দিন চৌধুরী ফুলতলী কে। মো. ইমাদ উদ্দিন প্রাথমিক জীবনে শিক্ষকতা করতেন। ১৯৭৮ সালে সৎপুর কামিল মাদ্রাসার অধ্যক্ষ থাকাকালে চাকরি ছেড়ে স্থায়ীভাবে গ্রামের বাড়িতে চলে আসেন। এরপর অবৈতনিকভাবে ইছামতি কামিল মাদ্রাসা ও পরে বাদেদেওরাইল কামিল মাদ্রাসায় অধ্যাপনা করেন। পিতার মৃত্যুবরণের পর থেকে তিনি পিতার স্থলাভিষিক্ত হন।
কর্মসংস্থান
মজুরি দাসত্ব
মজুর, যাকে আজকের বাজার অর্থনৈতিক ব্যবস্থায় প্রাতিষ্ঠানিক রূপ দেয়া হয়েছে তাকে বিভিন্ন ভাবে সমালোচনা করা হয়,  বিশেষত মূলধারার সমাজতন্ত্রী ও বিপ্লবী শ্রমিক আন্দোলনকারী উভয় দ্বারা,    যারা একে মর্যাদাহানিকর শব্দ "মজুরির দাসত্ব" দ্বারা নির্দেশ করে।  সমাজতন্ত্রীরা একটি পণ্য হিসেবে শ্রমের বাণিজ্যের সাথে দাসত্বের সাদৃশ্য টানেন।জানা যায় যে সিসারো একই সাদৃশ্য প্রস্তাব করেছিলেন।
আমেরিকান দার্শনিক জন ডুয়ি এটা সত্য বলে মেনে নিয়েছিলেন যে যতক্ষণ পর্যন্ত না "শিল্প গণতন্ত্র" দ্বারা "শিল্প সামন্তবাদ" প্রতিস্থাপিত হচ্ছে, ততক্ষন পর্যন্ত রাজনীতি হচ্ছে " বড় বড় ব্যবসা প্রতিষ্ঠান দ্বারা সমাজকে ছায়াবৃত করে রাখার উপায়"।  টমাস ফার্গুসন তার দল প্রতিযোগিতার বিনিয়োগ তত্ত্বে দাবী করেছিলেন যে পুঁজিবাদের অধীনে অর্থনৈতিক প্রতিষ্ঠানগুলোর অগণতান্ত্রিক চরিত্র নির্বাচনকে বিনিয়োগকারীদের জোটের একসঙ্গে বেড়ে ওঠা ও রাষ্ট্র নিয়ন্ত্রণ করার প্রতিযোগিতার অনুষ্ঠানে পরিণত করে।
অস্ট্রেলিয়া
২০০৯ সাল থেকে অস্ট্রেলিয়ায় কর্মসংস্থান ন্যায্য কাজের আইনের (Fair Work Act) দ্বারা পরিচালিত হচ্ছে।
বাংলাদেশ
বাংলাদেশ অ্যাসোসিয়েশন অব ইন্টারন্যাশনাল রিক্রুটিং এজেন্সি হচ্ছে প্রবাসী শ্রমিকদের সহযোগিতা ও কল্যাণমূলক আন্তর্জাতিক খ্যাতিসম্পন্ন জাতীয় পর্যায়ের প্রায় ১৩০০ সদস্য বিশিষ্ট একটি সমতি যারা বাংলাদেশ সরকারের সহযোগী এবং সকারের কাছ থেকে সহযোগিতা পেয়ে থাকে।
কানাডা
কানাডার প্রদেশ অন্টারিওতে, শ্রম মন্ত্রণালয় আনুষ্ঠানিক অভিযোগ দাখিল করা যেতে পারে।কুইবেক প্রদেশে, লেবার স্ট্যান্ডার্ড কমিশনে নালিশ দাখিল করা যেতে পারে।
পাকিস্তান
পাকিস্তানে চুক্তিভিত্তিক শ্রম, সর্বনিম্ম মজুরি এবং প্রভিডেন্ট ফান্ড আইন আছে। পাকিস্তানে চুক্তিভিত্তিক শ্রমে অবশ্যই ন্যূনতম মজুরির পাশাপাশি নির্দিষ্ট সুযোগ সুবিধা প্রদান করতে হবে।তবে, আইনগুলো এখনও পুরোপুরি বাস্তবায়িত হয় নি।
ভারত
ভারতে চুক্তিভিত্তিক শ্রম, সর্বনিম্ম মজুরি এবং প্রভিডেন্ট ফান্ড আইনের পাশাপাশি বিভিন্ন অন্যান্য আইন মেনে চলতে হয়।ভারতে চুক্তিভিত্তিক শ্রমে অবশ্যই ন্যূনতম মজুরির পাশাপাশি নির্দিষ্ট সুযোগ সুবিধা প্রদান করতে হবে। তবে, আইনগুলো বাস্তবায়ন করতে এখনও অনেক কাজ করতে হবে।
যুক্তরাজ্য
যুক্তরাজ্যে, কর্মসংস্থান চুক্তি সরকার দ্বারা নিম্নলিখিত প্রকারের মধ্যে ভাগ করা হযঃ
মার্কিন যুক্তরাষ্ট্র
থাম্ব|শাখা অনুযায়ী বেসরকারি শিল্পের সকল কর্মচারী মার্কিন যুক্তরাষ্ট্রের ফেডারেল আয়কর, উৎসে কর কর্তন, উদ্দ্যেশ্যের জন্য, ২৬ ইউ.এস.সি. § ৩৪০১(সি) "কর্মচারী" শব্দটির অভ্যন্তরীণ কর নিয়মাবলীর ২৪তম অধ্যায়ের জন্য নির্দিষ্ট একটি সংজ্ঞা প্রদান করে:
"এই অধ্যায়ের জন্য, "কর্মচারী" শব্দটির মধ্যে অন্তর্ভুক্ত হচ্ছে মার্কিন যুক্তরাষ্ট্র,তার একটি রাজ্য, বা উহার যে কোন রাজনৈতিক মহকুমা, বা ডিস্ট্রিক্ট অফ কলম্বিয়া, অথবা কোনো সংস্থা বা কোন এক বা একাধিক পূর্বোল্লিখিত সংস্থার বা রাজ্যের প্রতিনিধিত্বকারী একজন কর্মকর্তা, কর্মচারী, বা নির্বাচিত কর্মকর্তা। "কর্মচারী" শব্দটির মধ্যে একটি কর্পোরেশনের একজন কর্মকর্তাও অন্তর্ভুক্ত।" যাঁরা সাধারণভাবে হিসাবে 'কর্মচারী' নামে পরিচিত তদেরকেও এই সংজ্ঞায় বাদ দেয়া হয়নি। “একইভাবে, ল্যাথামের নির্দেশনা যা ইঙ্গিত করে যে ২৬ ইউ.এস.সি. § ৩৪০১(সি) এর আওতায় "কর্মচারী" শ্রেণীবিভাগের মধ্যে ব্যক্তিগতভাবে কর্মরত মজুরি উপার্জনকারী অন্তর্ভুক্ত নয় কথাটি এই সংবিধির একটি অযৌক্তিক ব্যাখ্যা।এটা সুস্পষ্ট যে উভয় বিধি প্রসঙ্গের ক্ষেত্রে "অন্তর্ভুক্ত" শব্দটি পরিবর্ধন বোঝায়, সীমাবদ্ধতা নয়, এবং নির্দিষ্ট সত্ত্বা বা শ্রেণীর উল্লেখ অন্যদের বাদ দেওয়ার উদ্দেশ্যে করা হয়নি।”
কর্মচারীদের প্রায়ই স্বাধীন ঠিকাদারদের থেকে পার্থক্য দেখানো হয়, বিশেষত যখন কর্মীদের একই কর, শ্রমিকদের ক্ষতিপূরণ, এবং বেকারত্ব বীমা সুবিধার দাবী নিয়ে বিতর্ক দেখা দেয়। তবে, সেপ্টেম্বর ২০০৯ সালে, ব্রাউন বানাম জে.কাজ, ইনকর্পোরেশন মামলায় আদালত রায় দেয় যে বৈষম্য আইনের উদ্দেশ্যে স্বাধীন ঠিকাদারদের কর্মচারী হিসেবে ধরা হবে যদি তারা নিয়োগকর্তার হয়ে নিয়মিত ভিত্তিতে কাজ করে থাকে এবং নিয়োগকর্তা সময়, স্থান এবং কর্মসংস্থানের পদ্ধতি নির্দেশ করে থাকেন।
মার্কিন যুক্তরাষ্ট্রে ইউনিয়ন ছাড়া কর্মক্ষেত্রে অযৌক্তিক ছাঁটায়ের অভিযোগ মার্কিন যুক্তরাষ্ট্রের শ্রম মন্ত্রনালয়ে করা যাবে।
আমেরিকার অধিকাংশ ইউনিয়নগুলো দুটি বৃহৎ সংগঠনের যেকোন একটির সাথে সংযুক্ত: ১৯৫৫ সালে প্রতিষ্ঠিত এএফএল-সিআইও (AFL–CIO), চেঞ্জ টু উইন ফেডারেশন যারা ২০০৫ সালে এএফএল-সিআইও থেকে বিভক্ত হয়ে গঠিত হয়েছিল। উভয়েই মার্কিন যুক্তরাষ্ট্র এবং কানাডায় শ্রমিকদের পক্ষে আইন ও নীতি বিষয়ে প্রতিনিধিত্ব করে, এবং রাজনীতিতে সক্রিয় অংশগ্রহণ করে।বিশেষ ভাবে এএফএল-সিআইও বিশ্ব বাণিজ্য নিয়ে কাজ করে থাকে।
সুইডেন
সুইডিশ আইন অনুযায়ী, কর্মসংস্থানের তিন ধরনের হয়ে থাকে: সুইডেনে সর্বনিম্ম বেতনের কোন আইন নেই। পরিবর্তে সেখানে নিয়োগকর্তা সংস্থা এবং ট্রেড ইউনিয়নের মধ্যে সর্বনিম্ন বেতন ও অন্যান্য কর্মসংস্থান অবস্থা সম্পর্কে একতা চুক্তি থাকে।
সেখানে কর্মসংস্থানের আরেকটি প্রকার আছে যা খুবই প্রচলিত কিন্তু আইন দ্বারা নিয়ন্ত্রণাধীন নয়, এবং সেটা হচ্ছে ঘণ্টা কর্মসংস্থান (swe: Timanställning), যেটা হচ্ছে একটা সাধারণ কর্মসংস্থান (সীমাহীন), কিন্তু কাজের সময় অনিয়ন্ত্রিত এবং অবিলম্বে প্রয়োজনের ভিত্তিতে নিয়োগ দেয়া হয়। কর্মচারীকে ফোনের উত্তর দিতে হবে এবং প্রয়োজন হলে কাজ করতে আসতে বলা হবে, উদাঃ যখন কেউ অসুস্থ হলে বা কাজে না আসলে। তারা শুধুমাত্র প্রকৃত কাজের সময়ের জন্য বেতন পাবেন এবং বাস্তবে আর কাজে না ডাকার মাধ্যমে বহিষ্কার করা যাবে। সরকারি খাতে এই ধরনের চুক্তি প্রচলিত।
তরুন কর্মী
তরুন কর্মীদের জন্য উচ্চ ঝুঁকির শিল্পের মধ্যে কৃষি, রেস্টুরেন্ট, বর্জ্য ব্যবস্থাপনা এবং খনীর কাজ অন্তর্ভুক্ত। মার্কিন যুক্তরাষ্ট্রে, ন্যায্য শ্রমমান আইনের (Fair Labor Standards Act) আওতায় ঝুঁকিপূর্ণ ঘোষিত কিছু কিছু কাজে ১৮ বছর বয়সের নিচে লোকদের নিয়োগ নিশেধ।
যুব কর্মসংস্থান প্রকল্পগুলো তখনই সফল হয় যখন তাতে ক্লাসরুমে তাত্ত্বিক প্রশিক্ষনের পাশাপাশি হাতে কলমে শিক্ষাসহ চাকুরীর ব্যবস্থা করে দেয়া হয়।
বয়স্ক কর্মী
আইনগতভাবে ঘোষিত অবসরের বয়সের চেয়ে বেশি বয়সের কর্মীরা কাজ চালিয়ে যেতে পারে, হয় আনন্দ না হয় প্রয়োজনের জন্য। কিন্তু, কাজের প্রকৃতির উপর নির্ভর করে, বয়স্ক কর্মীরা কম কায়িক শ্রমের কাজে স্থানান্তর হতে পারে। অবসরউত্তর বয়সে কাজ করার কিছি ভালো প্রভাব আছে, কারণ এটি জীবনে কিছু উদ্দেশ্য দান করে এবং কর্মীরা সামাজিক যোগাযোগ ও করমক্ষমতা বজায় রাখতে পারে। বয়স্ক কর্মীরা অনেক সময় মালিকদের দ্বারা বৈষম্যের শিকার হয়।
দরিদ্র শ্রমিক
থাম্ব|একজন শ্রমিক, [[ঢাকা, বাংলাদেশ।]] দারিদ্র নিরসনের জন্য কর্মসংস্থান কোন প্রতিশ্রুত উপায় নয়, আন্তর্জাতিক শ্রম সংস্থা ধারণা করে যে প্রায় ৪০% এর মতো শ্রমিক দরিদ্র, যারা তাদের পরিবারকে $২ প্রতি দিন দরিদ্র সীমার উপর রাখতে যথেষ্ট আয় করে না। উদাহরণস্বরূপ, ভারতে অধিকাংশ প্রচণ্ড দরিদ্র লোকেরা হচ্ছে আনুষ্ঠানিক কর্মসংস্থান দ্বারা মজুরি উপার্জনকারী, কারণ তাদের কাজ হচ্ছে অস্থায়ী ও স্বল্প মজুরির এবং ঝুঁকি কমানোর জন্য সম্পদ অর্জনের কোন সুযোগ তারা পায় না।  ইউএনআরআইএসডি এর মতে, শ্রম উৎপাদনশীলতার বৃদ্ধি কর্মসংস্থান সৃষ্টির ওপর নেতিবাচক প্রভাব ফেলে: ১৯৬০ এর দশকে,শ্রমিক পিছু উৎপাদনের হার ১% বৃদ্ধির ফলে কর্মসংস্থানের বৃদ্ধির হার ০.০৭% হারে কমে যায়, এই শতাব্দীর প্রথম শতকে একই হারের উৎপাদনশীলতার বৃদ্ধির ফলে কর্মসংস্থানের বৃদ্ধি ০.৫৪% হারে কমেছিল।  দারিদ্র্য মোকাবেলার জন্য বর্ধিত কর্মসংস্থানের সুযোগ এবং বর্ধিত শ্রম উৎপাদনশীলতা (যতদিন এটা উচ্চতর মজুরি হিসাবে প্রকাশ পায়) উভয়েরি প্রয়োজন আছে। উৎপাদনশীলতায় বৃদ্ধি ছাড়া কর্মসংস্থানের বৃদ্ধির ফলে ব্যপক সংখ্যায় "দরিদ্র শ্রমিকের" জন্ম দেয়, যার ফলে কিছু বিশেষজ্ঞরা এখন শ্রম বাজার নীতিতে "সংখ্যার" বদলে "মানের" সৃষ্টির কথা বলেন।  এই নীতি তুলে ধরে যে কীভাবে উচ্চ উৎপাদনশীলতা পূর্ব এশিয়ায় দারিদ্রতা কমাতে সাহায্য করেছে, কিন্তু এর বিপরীত প্রভাবও দেখা দেওয়া শুরু করেছে।  উদাহরণস্বরূপ,ভিয়েতনামে কর্মসংস্থানের বৃদ্ধির হার কমতে শুরু করেছে যেখানে উৎপাদনশীলতার বৃদ্ধির হার অব্যাহত রয়েছে। উপরন্তু, উৎপাদনশীলতার বৃদ্ধি সবসময় মজুরির বৃদ্ধি ঘটায় না, যেমনটা মার্কিন যুক্তরাষ্ট্রে দেখা যায়, যেখানে ১৯৮০ সাল থেকে উৎপাদনশীলতা এবং মজুরির মধ্যে পার্থক্য দিন দিন বেড়ে চলেছে।
ওভারসিজ ডেভেলপমেন্ট ইনস্টিটিউটের গবেষকরা যুক্তি দ্বারা প্রমাণ করেন যে দারিদ্র নিরসনের জন্য কর্মসংস্থান সৃষ্টিতে অর্থনৈতিক খাত সমূহের মধ্যে পার্থক্য দেখা যায়। প্রবৃদ্ধি ২৪ টি দৃষ্টান্ত পরীক্ষা করা হয়েছে, যেখানে ১৮ টি দারিদ্রতা কমিয়েছে। এই গবেষণা প্রমাণ করে যে উৎপাদন খাতের মতো বেকারত্ব কমানোয় অন্যান্য খাত সমূহ একই ভাবে গুরুত্বপূর্ণ।  করমসংস্থের বৃদ্ধিকে । অন্যান্য খাত সমূহের দুর্দিনে কৃষি খাত কর্মসংস্থান ও অর্থনৈতিক বিষয়ক নিরাপত্তা প্রদান করে।
কর্মসংস্থান সম্পর্কের আদর্শ
বিশেষজ্ঞরা বিভিন্ন উপায়ে কর্মসংস্থানের সম্পর্কের উপর দৃষ্টিপাত করেন।  একটি প্রধান ধারণা হচ্ছে যে কর্মসংস্থানের সম্পর্কের মধ্যে অনিবার্যভাবে মালিক এবং কর্মচারীর মধ্যে স্বার্থের দ্বন্দ্ব কতোটুকু পর্যন্ত অন্তর্ভুক্ত থাকা উচিত এবং এই ধরনের সংঘাতের রূপ কি হওয়া উচিত।  অর্থনৈতিক তত্ত্ব অনুসারে, শ্রম বাজার এইসব দ্বন্দ্বকে এমন ভাবে বিবেচনা করে যে মালিক এবং কর্মচারী নিজ নিজ স্বার্থ অনুযায়ী কর্মসংস্থানের সম্পর্কে প্রবেশ করে। মানব সম্পদ ব্যবস্থাপনার তত্ত্ব অনুযায়ী, মালিক এবং কর্মচারী উভয়েরই অভিন্ন স্বার্থ আছে (বা স্বার্থের ঐক্য, যার দরুন এই লেভেল “একত্ববাদ” এর উৎপত্তি)।যে কোন প্রকারের সংঘাতের উপস্থিতিকে মানব সম্পদের বাজে ব্যবস্থাপনা বা আন্তঃব্যক্তিগত দ্বন্দ্ব যেমন ব্যক্তিতের সঙ্ঘাত বা উভয় রূপে দেখা হয় যা নিরসন করা যায় এবং করা উচিত। বহুত্ববাদী শিল্প সম্পর্কের দৃষ্টিকোণ থেকে, কর্মসংস্থানের সম্পর্ককে বৈধ স্বার্থ সহ অংশীদারদের একটি বহুত্ববাদ হিসেবে চিহ্নিত করা যায় (যার দরুন এই লেভেল “বহুত্ববাদ" এর উৎপত্তি), এবং কিছু স্বার্থের দ্বন্দ্বকে অন্তর্নিহিত হিসেবে দেখা হয় (উদা: বেতন বানাম মুনাফা)। সর্বশেষে, সমালোচনামূলক দৃষ্টীভঙ্গি বিভিন্ন দলের মধ্যে স্বার্থের পরস্পরবিরোধী দ্বন্দ্বের উপর জোর দেয় (উদা: মার্ক্সবাদী কাঠামোর মধ্যে পুঁজিবাদী এবং শ্রমিক শ্রেণীর মধ্যে প্রতিযোগিতা) যারা অসম ক্ষমতা বিষয়ক গভীর সামাজিক দ্বন্দ্বের অংশ। যার ফলে, চার প্রকারের কর্মসংস্থান দেখা যায়: এই মডেলসমুহ গুরুত্বপূর্ণ কারণ তারা বুঝতে সাহায্য করে কেন একজন ব্যক্তি মানব সম্পদ ব্যবস্থাপনা নীতি, শ্রমিক ইউনিয়ন, এবং কর্মসংস্থান প্রবিধান সম্পর্কে বিভিন্ন দৃষ্টিভঙ্গি রাখে। উদাহরণস্বরূপ, মানব সম্পদ ব্যবস্থাপনার নীতিসমূহ প্রাথমিক দৃষ্টিভঙ্গি অনুযায়ী বাজার দ্বারা নির্ধারিত হয়, দ্বিতীয় দৃষ্টিভঙ্গি অনুযায়ী এটি একটি অপরিহার্য প্রক্রিয়া যা কর্মচারী এবং নিয়োগকর্তার স্বার্থ একহতে সাহায্য করে এবং যার ফলে একটি মুনাফাদায়ক শিল্প স্থাপিত হয়, এবং তৃতীয় দৃষ্টিভঙ্গি অনুযায়ী এটি শ্রমিকদের স্বার্থপূরণে অপর্যাপ্ত, এবং চতুর্থ দৃষ্টিভঙ্গি অনুযায়ী এটি কৌশলি ব্যবস্থাপনাগত সরঞ্জামসমূহ যেগুলো কর্মক্ষেত্রের মতাদর্শ ও কাঠামো রুপায়ণে সাহায্য করে।
একাডেমিক লেখাসমূহ
কীভাবে প্রবৃদ্ধি সামষ্টিক, সেক্টর ও শিল্প পর্যায়ে কর্মসংস্থানের সাথে সম্পর্কযুক্ত এবং অর্থনৈতিক প্রবৃদ্ধির কর্মসংস্থানমূলক প্রভাব বিষয়ক লেখাসমুহ একত্রিত করা হয় ২০১৩ সালে।
গবেষকরা প্রমাণ খুঁজে পান যে উৎপাদন এবং শিল্প খালে প্রবৃদ্ধি কর্মসংস্থানের উপর ভালো প্রভাব ফেলে। তারা খুঁজে পান যে কৃষি খাতের কর্মসংস্থানের উপর জিডিপির প্রবৃদ্ধির প্রভাব খুবই সীমিত, কিন্তু মুল্য সংযোজন প্রবৃদ্ধির ভালো প্রভাব রয়েছে। কর্মসংস্থান সৃষ্টির উপর শিল্প খাত বা অর্থনৈতিক কার্যক্রমের প্রভাবকে বর্ধিত উদাহরণের পাশাপাশি একটি প্রধান গবেষণার বিষয় বলে ধরা হয়। সারসংক্ষেপে, তারা ব্যাপক প্রমাণ খুঁজে পান যে কর্মসংস্থানের উপর এইসব খাতের প্রবৃদ্ধির ক্ষুদ্র প্রভাব আছে। অবশ্য বস্ত্র খাতে, যদিও তথ্যপ্রমাণ খুবই কম, গবেষণা নির্দেশ করে যে কর্মসংস্থানের উপর প্রবৃদ্ধির ইতিবাচক প্রভাব রয়েছে। কৃষি ব্যবসা ও খাদ্য প্রক্রিয়াকরণ খাতে, তারা খুঁজে পান যে প্রবৃদ্ধির প্রভাব ইতিবাচক।
তারা খুঁজে পান যে অধিকাংশ প্রাপ্তিসাধ্য লেখালেখি কিছুটা ওইসিডি ও মধ্যম আয়ের দেশগুলোর উপর গুরুত্ত্ব দেয়, যেখানে অর্থনৈতিক প্রবৃদ্ধির প্রভাব কর্মসংস্থানের ওপর ইতিবাচক ভাবে দেখানো হয়েছে। গবেষকরা স্বল্পোন্নত দেশগুলোর মধ্যে কর্মসংস্থানে বৃদ্ধির উপর প্রবৃদ্ধির প্রভাবের কোনো উপসংহারে আসার জন্য যথেষ্ট তথ্যপ্রমাণ খুঁজে পাননি যদিও কিছু প্রমাণ ইতিবাচক প্রভাব নির্দেশ করে এবং কিছু প্রমাণ সীমাবদ্ধতা নির্দেশ করে। তারা মতামত দেন যে স্বল্পোন্নত দেশগুলোতে কর্মসংস্থানের উপর অর্থনৈতিক প্রবৃদ্ধির ইতিবাচক প্রভাব নিশ্চিত করার জন্য পরিপূরক নীতিমালা প্রয়োজন। বাণিজ্য, শিল্প ও বিনিয়োগ সঙ্গে, শিল্প ও বিনিয়োগ নীতির দ্বারা কর্মসংস্থানের ওপর ইতিবাচক প্রভাবের তারা সীমিত প্রমাণ খুঁজে পান এবং অন্যান্য খাতসমূহের জন্য, যদিও ব্যাপক তথ্য প্রমাণ রয়েছে, সঠিক প্রভাব বিরোধপূর্ণ।
বিশ্বায়ন ও কর্মসংস্থান সম্পর্ক
কর্মসংস্থান সম্পর্কের ক্ষেত্রে অর্থনৈতিক দক্ষতা এবং সামাজিক সমতার ভারসাম্য হচ্ছে চূড়ান্ত বিষয়। নিয়োগকর্তার চাহিদা পূরণের দ্বারা; মুনাফা তৈরি করা যাতে অর্থনৈতিক দক্ষতা প্রতিষ্ঠা এবং বজায় রাখ যায়; কর্মচারী সঙ্গে একটি ভারসাম্য বজায় রাখা এবং সামাজিক ন্যায্যতা তৈরি করা যা শ্রমিকদের উপকৃত করতে পারে যাতে তিনি / সে তহবিল জমা করা এবং স্বাস্থ্যকর জীবনযাত্রার উপভোগ করতে পারেন; যা পশ্চিমা সমাজে একটি ক্রমাগত আবর্তনশীল ইস্যু বলে প্রমাণিত।
বিশ্বায়ন কিছু অন্যতম অর্থনৈতিক উপাদান তৈরি করে এসব বিষয়সমূহকে প্রভাবিত করেছে যা কর্মসংস্থানের বিভিন্ন বিষয়কে স্বীকার বা অস্বীকার করে। অর্থনীতিবিদ এডওয়ার্ড লি (১৯৯৬) বিশ্বায়নের প্রভাব নিয়ে চর্চা করেছেন এবং চারটি বিষয়কে চিহ্নিত করেছেন যা কর্মসংস্থানের সম্পর্ককে প্রভাবিত করে: লির (১৯৯৬) গিবেসনা থেকে আরও পাওয়া যায় যে শিল্পোন্নত দেশে গড়ে মোট শ্রমিকের ৭০% এর মতো সেবা খাতে নিযুক্ত থাকে, যার বেশিভাগ হচ্ছে অ-লেনদেনজনিত।যার ফলে, শ্রমিকরা আরো দক্ষ হতে এবং বেশি চাহিদাকৃত দক্ষতা অর্জনে বাধ্য হয়, অথবা বেঁচে থাকার অন্য উপায় খুঁজে। চূড়ান্তভাবে, এই পরিবর্তন কর্মসংস্থানের প্রবণতা ও পরিবর্তন, একটি বিকশিত কর্মীবাহিনী, এবং বিশ্বায়নের ফলে হয়ে থাকে, যার প্রতিনিধিত্ব করে আরও দক্ষ এবং অত্যন্ত বৈচিত্র্যময় শ্রমশক্তি যা কর্মসংস্থানের অ আদর্শগত নানা রূপে বৃদ্ধি পাচ্ছে।(মারকি, আর. এট. ২০০৬)।
মাধ্যমিক পরবর্তী শিক্ষা
কাজের আরেকটি বিকল্প হচ্ছে মাধ্যমিক পরবর্তী শিক্ষা যেমন কলেজ, বিশ্ববিদ্যালয় বা পেশাদারী বিদ্যালয়ে ভর্তি হওয়া। একটি মাধ্যমিক পরবর্তী শিক্ষা প্রাপ্তির অন্যতম প্রধান ব্যয় হচ্ছে কাজ না করার কারণে মজুরী ত্যাগ করার সুযোগ ব্যয়। কিছু সময়ে যখন কাজ পাওয়া খুবই কঠিন, বিশেষ করে মন্দার সময়, বেকার ব্যেক্তিরা মাধ্যমিক পরবর্তী শিক্ষা গ্রহণের সিধান্ত নেয়, কারণ তখন সুযোগ ব্যয় কম।
কর্মক্ষেত্রে গণতন্ত্র
কর্মক্ষেত্রে গণতন্ত্র হচ্ছে কর্মক্ষেত্রে গণতন্ত্রের সকল রুপের (ভোট ব্যবস্থা, বিতর্ক, গণতান্ত্রিক স্ট্রাকচারিং, যথাযথ প্রক্রিয়া অনুসর্‌ন, বিপক্ষ পক্রিয়া, আপিলের ব্যবস্থা সহ) প্রয়োগ।
আত্মকর্মসংস্থান
একজন ব্যক্তি যদি সম্পূর্ণভাবে একটি ব্যবসার মালিক হয়ে থাকেন যেখানে তিনি শ্রম দেন, তখন তাকে আত্ম-কর্মসংস্থান বলে। আত্মকর্মসংস্থানের প্রায়ই ইনকরপোরেশন বা সংস্থায় পরিণত হয়। ইনকরপোরেশন একজন ব্যক্তির ব্যক্তিগত সম্পত্তির কিছু সুরক্ষা দিয়ে থাকে। আত্ম-কর্মসংস্থানে নিযুক্ত ব্যক্তিরা হোত ব্যবসার মালিক হয়ে থাকেন। তাদের একজন উদ্যোক্তা হিসেবে বিবেচনা করা যেতে পারে।
স্বেচ্ছাকর্মী
শ্রমিক যাদের বেতন দেয়া হয় না, যেমন স্বেচ্ছাসেবকদের, যারা হাসপাতাল বা অ-লাভজনক সংগঠন বা দাতব্য সংস্থার জন্য কাজ করে থাকেন, সাধারণত তাদের চাকুরীরত হিসেবে বিবেচনা করা হয় না। একটি ব্যতিক্রম হচ্ছে ইন্টার্নশীপ, একটি কাজের পরিস্থিতি যেখানে শ্রমিকরা প্রাথমিক ক্ষতিপূরণ হিসেবে প্রধানত প্রশিক্ষণ বা অভিজ্ঞতা (এবং সম্ভবত কলেজ ক্রেডিট) লাভ করে।
বিশ্ব প্রদাহজনক আন্ত্রিক রোগ দিবস
বিশ্ব প্রদাহজনক আন্ত্রিক রোগ দিবস, ওয়ার্ল্ড আইবিডি ডে নামেও পরিচিত। এটি ক্রোনের রোগ এবং আলসারজনিত কোলাইটিস যা সম্মিলিতভাবে প্রদাহজনক অন্ত্রের রোগ হিসাবে পরিচিত। এ সম্পর্কে সচেতনতা বাড়াতে একটি বার্ষিক অনুষ্ঠান। দিনটি ইউরোপীয় ফেডারেশন অফ ক্রোনস অ্যান্ড আলসারেটিভ কোলাইটিস অ্যাসোসিয়েশন (ইএফসিসিএ) দ্বারা সমন্বিত হয়। এটি ২০১০ সালে মার্কিন যুক্তরাষ্ট্রে পাচক রোগ সপ্তাহের সময় চালু করা হয়েছিল এবং ১৯ মে অনুষ্ঠিত হয়।
হাসান মহসিন
হাসান মহসিন (জন্ম ১১ জানুয়ারি ১৯৯৮) একজন পাকিস্তানি ক্রিকেটার। ১৮ এপ্রিল, ২০১৭ সালে ২০১৭ পাকিস্তান কাপে সিন্ধুর হয়ে তার লিস্ট এ অভিষেক ঘটে। তার লিস্ট এ অভিষেকের আগে, তাকে ২০১৬ অনূর্ধ্ব-১৯ ক্রিকেট বিশ্বকাপের জন্য পাকিস্তানের দলে অন্তর্ভুক্ত করা হয়েছিল। তিনি ৩ অক্টোবর ২০১৭ তারিখে ২০১৭-১৮ কায়েদ-ই-আজম ট্রফিতে পাকিস্তান টেলিভিশনের হয়ে প্রথম-শ্রেণীর ক্রিকেটে আত্মপ্রকাশ করেন। ১১ ডিসেম্বর ২০১৮ তারিখে ২০১৮-১৯ জাতীয় টি-টোয়েন্টি কাপে মুলতানের হয়ে তার টি-টোয়েন্টিতে অভিষেক হয়।
সেপ্টেম্বর ২০১৯ সালে তিনি ২০১৯-২০ কায়েদ-ই-আজম ট্রফি টুর্নামেন্টের জন্য সিন্ধুর দলে ডাক পেয়েছিলেন। নভেম্বর ২০১৯ সালে তাকে বাংলাদেশে ২০১৯ এসিসি ইমার্জিং টীম এশিয়া কাপের জন্য পাকিস্তানের দলে নাম ঘোষণা করা হয়েছিল।
অভিরামি সুরেশ
অভিরামি সুরেশ (জন্ম: ৯ অক্টোবর ১৯৯৫) একজন ভারতীয় অভিনেত্রী, গায়িকা, সুরকার, গীতিকার এবং ভিডিও জকি। এশিয়ানেটের টেলিভিশন ধারাবাহিক হ্যালো কুটিচাতন দিয়ে তিনি খুব অল্প বয়সেই (১২ বছর বয়সে) অভিনয় জীবন শুরু করেছিলেন। ১৪ বছর বয়সে তাঁর প্রথম সঙ্গীতকর্মটি প্রকাশিত হয়েছিল। বিওয়্যার অফ ডগ্স (২০১৪) ছবিতে প্রধান নারী  চরিত্র মীরার ভূমিকায় তিনি প্রথমবারের মতো অভিনয় করেন। তিনি কপ্পা টিভিতে সঙ্গীত অনুষ্ঠান ডিয়ার কপ্পা তে কাজ করার জন্যও পরিচিত। ২০১৪ সালে তাঁর দিদি অমৃতা সুরেশ সংগীত ব্যান্ড অমৃতম গময় প্রতিষ্ঠা করেছিলেন, যাতে তাঁরা মুখ্য কণ্ঠশিল্পী হিসেবে রয়েছেন।
ব্যক্তিগত ও প্রারম্ভিক জীবন
তিনি ১৯৯৫ সালের ৯ অক্টোবর তারিখে সংগীতশিল্পী পি.আর সুরেশ এবং লায়লা দম্পতির ঘরে জন্মগ্রহণ করেছিলেন। তাঁর বাবা সুরেশ হিন্দু ধর্মাবলম্বী এবং মা লায়লা একজন খ্রিস্টান। তাঁর একমাত্র বোন গায়িকা ও সুরকার অমৃতা সুরেশ তাঁর চেয়ে পাঁচ বছরের বড়। তারা কোচির এডাপ্পালির আদি বাসিন্দা।
প্রতিরক্ষা মন্ত্রণালয় (বাংলাদেশ)
প্রতিরক্ষা মন্ত্রণালয় সামরিক নীতি প্রণয়ন এবং কার্যকর করার প্রধান প্রশাসনিক প্রতিষ্ঠান। এই মন্ত্রণালয়টি একজন মন্ত্রীর নেতৃত্বে পরিচালিত হয়। সাধারনত বাংলাদেশের প্রধানমন্ত্রী এই মন্ত্রণালয়ের মন্ত্রী হিসেবে দায়িত্ব পালন করেন। সশস্ত্র বাহিনী, আন্তঃবাহিনী দপ্তর এবং প্রতিরক্ষা সহায়ক অন্যান্য দপ্তর ও সংস্থার সমন্বয়ের মাধ্যমে বাংলাদেশের স্বাধীনতা ও সার্বভৌমত্ব সমুন্নত রাখাই প্রতিরক্ষা মন্ত্রণালয়ের প্রধান দায়িত্ব।
ইতিহাস
বাংলাদেশ স্বাধীনতা অর্জনের পর পরই ১৯৭১ খ্রিষ্টাব্দে বাংলাদেশের প্রতিরক্ষা মন্ত্রণালয় গঠন করা হয়। প্রথম প্রতিরক্ষা মন্ত্রী ছিলেন তৎকালীন প্রধানমন্ত্রী তাজউদ্দীন আহমদ।
অধীনস্থ দপ্তর ও সংস্থাসমূহ
প্রাথমিক পর্যায়ে ১৪ টি দপ্তর/সংস্থা নিয়ে গঠিত হলেও বর্তমানে ২৫টি দপ্তর/সংস্থা নিয়ে এ মন্ত্রণালয় পরিচালিত হচ্ছে। নিম্নে প্রতিরক্ষা মন্ত্রণালয়ের অধীনস্থ সংস্থা ও দপ্তরসমূহের তালিকা দেওয়া হলো।
মোসলেম ভারত
মোসলেম ভারত একটি মাসিক সাহিত্য পত্রিকা ছিল। ১৯২০ সালে ভারতবর্ষে ব্রিটিশ শাসনামলের সময় এই পত্রিকা প্রকাশিত হয়। পত্রিকার নামে মুসলিম শব্দ থাকলেও এতে অন্যান্য ধর্মের লেখকদের রচনাও প্রকাশিত হত। পত্রিকার প্রচ্ছদে ইসলামি শিল্পকলা তুলে ধরা হত। এছাড়াও প্রচ্ছদে রবীন্দ্রনাথ ঠাকুরের নিম্নোক্ত বাণী উৎকীর্ণ ছিল:
"‘মানব-সংসারে জ্ঞানালোকের দিয়ালি-উৎসব চলিতেছে। প্রত্যেক জাতি আপনার আলোটীকে বড় করিয়া জ্বালাইলে তবে সকলে মিলিয়া এই উৎসব সমাধা হইবে।’"
প্রকাশকাল
১৩২৭ বঙ্গাব্দের বৈশাখ মাসে (এপ্রিল/মে ১৯২০ খ্রিষ্টাব্দ) মোসলেম ভারত পত্রিকার প্রথম সংখ্যা প্রকাশিত হয়। ১৩২৮ বঙ্গাব্দের পৌষ মাস (ডিসেম্বর/জানুয়ারি ১৯২১-২২) পর্যন্ত এই পত্রিকা চালু ছিল।
সাহিত্য বিকাশে ভূমিকা
ব্রিটিশ ভারতের মুসলিম লেখকদের বিকাশে মোসলেম ভারত পত্রিকা ভূমিকা রেখেছে। প্রথম বিশ্বযুদ্ধ সমাপ্ত হওয়ার পর কাজী নজরুল ইসলাম ১৯২০ সালে করাচি থেকে ফিরে আসেন। এরপর আফজালুল হকের অনুপ্রেরণায় তিনি এই পত্রিকায় লেখালেখি শুরু করেন। নজরুলের ৪০টি লেখা এতে প্রকাশিত হয়েছে। এর মধ্যে রয়েছে বাঁধনহারা, খেয়াপারের তরণী, শাত-ইল-আরব, মহররম‌, ফাতেহা-ই-দোয়াজদাহম, কামাল পাশা প্রভৃতি। সৈনিকের পোষাকে নজরুলের ছবিটি এই পত্রিকায় প্রথম প্রকাশিত হয়েছিল।
অন্যান্য মুসলিম লেখকদের প্রকাশিত রচনাকর্মের মধ্যে রয়েছে কাজী ইমদাদুল হকের উপন্যাস "আবদুল্লাহ", সৈয়দ এমদাদ আলীর লেখা জীবনী "হাফেজা", শেখ ফজলুল করিমের লেখা জীবনী "রাজর্ষি এবরাহীম", মোহাম্মদ বরকতউল্লাহর লেখা প্রবন্ধ "পারস্য সাহিত্য"।
উত্তর কোরিয়ার সর্বোচ্চ নেতা
উত্তর কোরিয়ার সর্বোচ্চ নেতা হলেন কোরিয়ার ওয়ার্কার্স পার্টি (ডব্লিউপিকে), রাষ্ট্র এবং সামরিক বাহিনীর কার্যত সর্বপ্রধান নেতা। উপাধিটিকে একটি পৃথক পদ হিসাবে জাতীয় সংবিধানে লিপিবদ্ধ করা হয়নি, তবে বর্তমানে বলা হয় যে রাষ্ট্র বিষয়ক পরিষদের সভাপতি হলেন উত্তর কোরিয়ার সর্বোচ্চ নেতা। একইভাবে, ডব্লিউপিকে-এর সনদ অনুযায়ী ডব্লিউপিকে-এর সাধারণ সম্পাদক দলটির সর্বোচ্চ নেতা। পূর্বে কিম জং-ইলের অধীনে এই উপাধিটি জাতীয় প্রতিরক্ষা পরিষদের সভাপতির পদে ব্যবহার করা হয়। উল্লেখ্য, তিনি ডব্লিউপিকে-এর সাধারণ সম্পাদকও ছিলেন। উত্তর কোরিয়ার অস্তিত্বের পূর্বে রাষ্ট্রের প্রথম নেতা ছিলেন তেরেন্তি শিতিকভ, যিনি সোভিয়েত বেসামরিক প্রশাসনের প্রধান হিসেবে দায়িত্ব পালন করেছিলেন, এটি সোভিয়েত ইউনিয়ন নিয়ন্ত্রিত শাসন কর্তৃপক্ষ ছিল যা ১৯৪৫ থেকে ১৯৪৮ সাল পর্যন্ত কোরিয়ার উত্তর-অর্ধাংশ শাসন করে।
সর্বোচ্চ নেতার প্রথম অগ্রাধিকার ভিত্তিক রাজনৈতিক অবস্থান হলো ওয়ার্কার্স পার্টির নেতৃত্ব। সেই পদটি ১৯৪৮ সালে গণতান্ত্রিক গণপ্রজাতন্ত্রী কোরিয়া (ডিপি‌আরকে) প্রতিষ্ঠার পর থেকে ১৯৬৬ সাল পর্যন্ত সভাপতি, ১৯৬৬ থেকে ২০১২ পর্যন্ত সাধারণ সম্পাদক, ২০১২ থেকে ২০১৬ পর্যন্ত প্রথম সচিব, ২০১৬ থেকে ২০২১ সাল পর্যন্ত পুনরায় সভাপতি এবং ২০২১ সাল থেকে পুনরায় সাধারণ সম্পাদক উপাধি হিসাবে ব্যবহৃত হয়। প্রচার কর্মীরা ১৯৪০-এর দশকের শেষের দিক থেকে কিম ইল-সাংকে সর্বোচ্চ নেতা হিসাবে ডাকতে শুরু করে এবং শব্দটি তখন থেকে এখন অবধি কিম জং-ইল এবং কিম জং-উনের অবস্থান বর্ণনা করতে ব্যবহার করা হয়েছে। তবে সাধারণত কিম ইল-সাং এবং কিম জং-ইল উভয়কেই নেতা হিসাবে তাঁদের স্ব-স্ব মেয়াদকালে যথাক্রমে "মহান নেতা" (위대한 수령) এবং "প্রিয় নেতা" (친애하는 령도자) হিসাবে উল্লেখ করা হতো।
দিগ্দর্শন
দিগ্দর্শন (বাংলা) বঙ্গভূমি থেকে প্রকাশিত বাংলা ভাষায় প্রথম সাময়িকী ছিল। এটি একটি মাসিক পত্রিকা ছিল। নামপত্রে সুস্পষ্টরূপে সাময়িক পত্রিকাটির প্রকৃতি সম্পর্কে বলা হয়েছে: ‘যুবলোকের কারণ সংগৃহীত নানা উপদেশ’ (যুবাদের জন্য সংগৃহীত বিভিন্ন তথ্য)।
ইতিহাস
থাম্ব|১৮১৮ খ্রিস্টাব্দে প্রকাশিত দিগ্দর্শন পত্রিকার একটি পাতা। দিগ্দর্শনের প্রথম সংখ্যা ১৮১৮ সালের এপ্রিল মাসে প্রকাশিত হয় (১২২৫ বঙ্গাব্দের বৈশাখ মাসে)। পত্রিকাটি শ্রীরামপুরের ব্যাপটিস্ট মিশন থেকে প্রকাশিত এবং বিখ্যাত খ্রিস্টান ধর্মপ্রচারক জোশুয়া মার্শম্যান এর পুত্র জন ক্লার্ক মার্শম্যান সম্পাদিত মাসিক সাময়িকী ছিল।
কলিকাতা স্কুল-বুক সোসাইটি দিগ্দর্শনকে বিদ্যালয়ে পাঠ্য হিসেবে ব্যবহার করার চিন্তা করলে সমিতি এর অনেকগুলি কপি ক্রয় করে এবং সম্পাদককে এটির ইংরেজি সংস্করণ প্রকাশের জন্য অনুরোধ জানায়। দৈনিক সংবাদপত্র ফ্রেন্ড অব ইন্ডিয়া ১৮১৮ সালের ডিসেম্বর মাসে প্রত্যেকটি সংখ্যার আলাদা ইংরেজি সংস্করণ এবং কিছুসংখ্যক কপি ইংরেজি ও বাংলা উভয় ভাষায় প্রকাশের প্রস্তাব দেয়। প্রকাশকগণ শেষ পর্যন্ত উভয় প্রস্তাব মেনে নেন। দিগ্দর্শন-এর ২৬টি সংখ্যা প্রকাশিত হয়েছিল তিনটি ভিন্ন সংস্করণে। বাংলা সংস্করণে প্রকাশিত হয়েছিল ১-২৬ সংখ্যা; ইংরেজি-বাংলা উভয় সংস্করণে ১-১৬ সংখ্যা এবং শুধুমাত্র ইংরেজি সংস্করণে ১-১৬ সংখ্যা। ইংরেজি সংস্করণের নাম ছিল ম্যাগাজিন ফর ইন্ডিয়ান ইয়ুথ (ভারতীয় যুবাদের জন্য সাময়িক পত্রিকা)।
দিগ্দর্শন’কে অনেকে সংবাদপত্র হিসাবে চিহ্ণিত করেছেন; কিন্তু সংবাদ পত্র বলতে যা বোঝায় ‘দিগ্দর্শন’ তা ছিল না, এতে তেমন সংবাদ ছাপা হত না। তখন খুব বেশি লোকের বাংলা ভাষা জ্ঞান ছিল না,ডাক যোগাযোগেরও সমস্যা ছিল। এই সব কারণে পত্রিকাটির প্রচার তেমন ছিল না।                          মোট ২৬টি সংখ্যায় সর্বমোট ১০৬৭৬ কপি ছাপা হয়েছিল অর্থাৎ প্রতি সংখ্যায় গড়ে মাত্র ৪০০ কপি। দিগ্দর্শন সচিত্র সাময়িকি ছিল না এবং এতে মূলতঃ পাঠ্য পুস্তকে বর্ণিত বিষয়েরই আলোচনা থাকত। বিষয়বস্তু ছিল পদার্থ বিদ্যা,প্রাণীবিদ্যা,ভূগোল,সাধারণ জ্ঞান ইত্যাদি। ভাষা ও বিষয় বস্তুর একটি নমুনা দেওয়া হলো :
“অনুমান হয় পাঁচশত বৎসর গত হইল চুম্বকপাথরের গুণ প্রথম জানা গেল তাহার গুণ এই যে তাহাকে কোন লৌহে ঘষিলে সে সর্বদা দুই কেন্দ্রে অর্থাৎ উত্তর ও দক্ষিণ ভাগে থাকে সেই লৌহ কোম্পাসের মধ্যে দিলে সমুদ্রে কিম্বা মৃত্তিকার উপরে যে কোন স্থানে কোন লোক থাকে সেই কোম্পাসের দ্বারা পৃথিবীর সকল ভাগ সে জানিতে পারে।”
পৃষ্ঠাটির প্রতিলিপিতে লক্ষণীয় বিষয় হল সে সময়ে রচিত বাক্যে কোন যতি চিহ্ন ব্যবহৃত হতো না। ইংরেজি ভাষার দেখাদেখি পরে যতি চিহ্নের ব্যবহার হতে থাকে।
২য় খণ্ড-১৩ ভাগ-১৮২০ জানুয়ারি সংখ্যায় ‘চীন দেশের মহাপ্রাচীর বিষয়ে’ লেখা হয়েছে : “এই প্রাচীর চীন দেশের সকল হইতে আশ্চর্য্য এবং প্রায় পৃথিবীর মধ্যেই আশ্চর্য্য ঐ প্রাচীর দ্বারা তাতার দেশ হইতে সে দিকে চীন দেশের রক্ষা হয়।” দিগ্দর্শন পত্রিকাটি দীর্ঘস্থায়ী না হলেও প্রথম পত্রিকা হিসাবে দিক দর্শনের ভূমিকায় অবশ্যই গুরুত্বপূর্ণ।
দিগ্দর্শনকে যুবাদের জন্য সামায়িক পত্রিকা বলা হতো। এতে ভূগোল, কৃষিবিদ্যা, প্রাণিবিদ্যা, পদার্থবিদ্যা, ইতিহাস, কলম্বাসের (আমেরিকার) আবিষ্কারের মতো ভৌগোলিক আবিষ্কারের উপর নিবন্ধ, এবং ভারত ও বাংলার সঙ্গে সংশ্লিষ্ট গল্পসমূহ স্থান লাভ করতো। সাময়িকীটিতে কোনো চিত্র ব্যবহৃত হতো না। যদিও বাংলা গদ্য তখন শৈশবাবস্থায় ছিল তবুও দিগ্দর্শন অসাধারণ সরল ভাষা ব্যবহার করতো। ১৮২১ সালের ফেব্রুয়ারি সংখ্যাটিতে দশপৃষ্ঠার একটি অভিধান অন্তর্ভুক্ত ছিল, সেখানে বিভিন্ন নিবন্ধে ব্যবহূত শব্দাবলি ব্যাখ্যা করা হয়েছে। এটি বাংলা ভাষায় প্রকাশিত ভবিষ্যৎ সাময়িক পত্রিকাসমূহের জন্য অনুকরণীয় দৃষ্টান্ত স্থাপন করেছে।
দিগ্দর্শন প্রকাশের অন্য একটি ইতিহাস আছে। সে সময়ে প্রশাসকেরা ইংরেজী সংবাদপত্রকে খুব ভাল চোখে দেখত না। সেজন্য দিগ্দর্শনকে সংবাদপত্রের পরিবর্তে পরীক্ষামূলকভাবে মাসিক পত্র হিসাবে প্রকাশ করা হয়েছিল। ‘দিগ্দর্শন’ প্রকাশের পরেও যখন কোন আপত্তি উঠল না, তখন মিশনারিরা অন্য নামে একটি সাপ্তাহিক সংবাদপত্র বের করার সিদ্ধান্ত নেন। ইংল্যাণ্ডের প্রাচীনতম সংবাদপত্র Mirror of News-এর নামানুসারে সাপ্তাহিকটির নাম সমাচার দর্পণ রাখার সিদ্ধান্ত হয়।
দিগ্দর্শন-এর লেখকদের মধ্যে উল্লেখযোগ্য ছিলেন ড. কেরী, মি. ওয়ার্ড, ড. জোশুয়া মার্শম্যান এবং তার পুত্র জন ক্লার্ক মার্শম্যান প্রভৃতি মিশনারিরা। এছাড়া ছিলেন রামমোহন প্রমুখ এদেশীয় পণ্ডিত ব্যক্তিগণ। রামমোহন রায়ের লিখিত ‘অয়স্কান্ত অথবা চুম্বকমণি’,‘মকর মৎস্যের বিবরণ’, ‘বলুন’, ‘প্রতিধ্বনি’ ইত্যাদি প্রবন্ধ দিগ্দর্শনেই প্রথম প্রকাশিত হয়। এ প্রসঙ্গে কেদারনাথ মজুমদার বলেন– “১৮৫৪ অব্দে জনৈক মিশনারিসাহেব স্কুল বুক সোসাইটির দ্বারা বঙ্গ-বিদ্যালয়ের ছাত্রদিগের জন্য ‘বঙ্গীয় পাঠ্যাবলী’ নামে এক পুস্তক প্রকাশ করেন। আমরা মিলাইয়া দেখিয়াছি সেই প্রবন্ধগুলি ও দিগ্দর্শনের প্রবন্ধগুলি এক।” দিগ্দর্শনের ৭ম সংখ্যায় ‘ছাপা কর্ম্মের উৎপত্তির বিবরণ’ নামে একটি প্রবন্ধ প্রকাশিত হয়েছিল। এতে ছাপাখানার সে সময়ের ইতিহাস বিবৃত করা হয়েছে। মুদ্রণ শিল্পে সমসাময়িক প্রচেষ্টা ও বিভিন্ন ব্যক্তির উদ্যম সম্বন্ধে জানার জন্য এটি একটি গুরুত্বপূর্ণ প্রবন্ধ।
কৃষ্ণগহ্বর এবং শিশুমহাবিশ্ব ও অন্যান্য রচনা
কৃষ্ণগহ্বর এবং শিশুমহাবিশ্ব ও অন্যান্য রচনা হল ইংরেজ পদার্থবিদ স্টিভেন হকিং রচিত জনপ্রিয় বিজ্ঞান বিষয়ক বই। বইটি ১৯৯৩ সালে প্রকাশিত হয়। বইটির মূল নাম ব্ল্যাক হোলস অ্যান্ড বেবি ইউনিভার্সেস অ্যান্ড আদার এসেস। বইটি বাংলায় অনুবাদ করেন শত্রুজিৎ দাশগুপ্ত এবং প্রকাশিত হয় "বাউলমন প্রকাশন" থেকে।
দৃশ্যপট
বইটি স্টিভেন হকিং রচিত প্রবন্ধ ও লেকচারের সংকলন। এতে মূলত কৃষ্ণ বিবর নিয়ে আলোচনা হয়েছে এবং কেন এই বিষয়টি গুরুত্বপূর্ণ সে সম্পর্কে আলোকপাত করা হয়েছে। হকিং কৃষ্ণ বিবরের তাপগতিবিজ্ঞান, মহাকর্ষীয় আপেক্ষিকতা, সাধারণ আপেক্ষিকতা, কোয়ান্টাম বলবিজ্ঞান বিষয় তুলে ধরেন। এছাড়া হকিং তার যৌবনকাল এবং মোটর নিউরন রোগে আক্রান্ত হওয়ার পরের জীবনকালের বর্ণনা দিয়েছেন।
সূচিপত্র
বইয়ের সূচিপত্রগুলি হল:
মুহাম্মদ হায়াত খান
নবাব মহম্মদ হায়াত খান খট্টর সিএসআই (১৮৩২-১৯০১) একজন পাঞ্জাবি মুসলমান ছিলেন যিনি পরাধীন ব্রিটিশ ভারতে র সরকার কে সাহায্য করেন এবং যথেষ্ট পারিশ্রমিক ও সম্মান লাভ করেন।
উৎপত্তি
মুহম্মদ হায়াত খান জন্মগ্রহণ করেন সরদার করম খান, খাত্তারের পুত্র পাশ্চাত্য শিখ সাম্রাজ্যের সময় ওয়াহের গ্রামে
প্রথম এংলো-শিখ যুদ্ধের শেষে, তার পিতা করম খান, স্যার হেনরি লরেন্সের অধীনে পাঞ্জাব পরিচালনা করার জন্য নিযুক্ত ইস্ট ইন্ডিয়া কোম্পানির কর্মকর্তাদের সাথে অনুকূল সম্পর্ক গড়ে তোলেন। ১৮৪৮ সালের জুন-জুলাই মাসে তিনি শিখ সৈন্যদের একটি বিদ্রোহের পর টেকসিলের কাছাকাছি একটি কৌশলগত টাওয়ারের অভিযান পরিচালনার জন্য জন নিকোলসনের সাথে মার্গারাল পাস দিয়ে যান। যুদ্ধের সময়, তিনি নিকোলসনকে উদ্ধার করার জন্য গভীরভাবে উদ্ধারের স্বীকৃতি লাভ করেছিলেন যখন তিনি একটি বিপজ্জনক পরিস্থিতির মধ্যে আটকা পড়েছিলেন। তারপরে, নিকোলসন ও করম খানের কনিষ্ঠ বন্ধু ছিলেন।
১৮৪৮ সালের মাঝামাঝি সময়ে, ঘুমের সময় করম খান মারা যান, তার অর্ধেক ভাই ফতেহ খানের মাধ্যমে। তার স্ত্রী ও সন্তানরা তাদের পূর্বপুরুষের গ্রামে পালিয়ে যায় এবং তারা হজরা অঞ্চলে আশ্রয় নেয়, যেখানে তারা হজরার পরবর্তী উপ-কমিশনার জেমস অ্যাবটকে দেখা করেন। অ্যাবট তার পরিবর্তে নিকোলসনের কাছে পাঠিয়েছিলেন, যার ফলে পরিবারটির পুনরুদ্ধারের ফলে তাদের সম্পদের ক্ষতি হয় এবং করম খান এর অনাথ শিশুদের শিক্ষার সুরক্ষিত হয়।
পেশা
কিছু মৌলিক শিক্ষা লাভের পরে, ফার্সী ভাষায় বিশেষত একটি তরফ থেকে, মুহাম্মদ হায়াতকে নিকোলসনের নিযুক্ত করে তার ব্যক্তিগত বাস্তবসম্মত অফিসিয়াল অফিসার ও ফার্সি অনুবাদক হিসাবে নিয়োগ করা হয়েছিল, কারণ তিনি তার দেরী বন্ধুর পুত্রের প্রতি দায়বদ্ধ ছিলেন। তারপরে, মুহম্মদ হায়াত পাঞ্জাব এবং 'পাঞ্জাব ফ্রন্টিয়ার' (যে অঞ্চলগুলি পরে উত্তর-পশ্চিম সীমান্ত প্রদেশের অংশ হয়ে ওঠে) এবং দিল্লিতে তার মৃত্যু পর্যন্ত ভারতের প্রচারাভিযান এবং অভিযানগুলিতে নিকোলসনের নিকটতম সঙ্গী এবং সহকারী হিসাবে কাজ করে। স্বাধীনতা যুদ্ধ (বা ভারতীয় বিদ্রোহ) ১৮৫৭ সালের সেপ্টেম্বর মাসে।
১৮৫৭ সালে নাইকোলসনের মৃত্যুর পর দিল্লির কাশ্মিরের গেটে হামলা হয়। মুহম্মদ হায়াৎ তার শেষ ৮-৯ দিন জীবন ধারণ করেছিলেন, যদিও ঐতিহ্য অনুযায়ী নিকোলসন তার মৃত্যুর বিছানায় যুবকদের সেবা দেওয়ার সুপারিশ করেছিলেন। স্যার জন লরেন্স, তারপর পাঞ্জাবের প্রধান কমিশনার, তাকে ভবিষ্যতে কর্মজীবনে পুরস্কার প্রদান এবং তাকে সহায়তা করার জন্য জিজ্ঞাসা করে। এটি অনেক দশক ধরে ছড়িয়ে ছিটিয়ে থাকা খ্যাতি অর্জনের খ্যাতি অর্জন করে।
বিদ্রোহ / বিদ্রোহের পরপরই, তিনি পাঞ্জাবের তালগঙ্গে থানাদার (পুলিশ অফিসার) নিযুক্ত হন এবং শীঘ্রই তহবিল (জুনিয়র রাজস্ব অফিসার) হিসাবে প্রশাসনের সিভিল পার্কে হস্তান্তর করা হয়। ১৮৬২ সালে তিনি অতিরিক্ত সহকারী কমিশনার পদে উন্নীত হন এবং বেনুতে প্রেরণ করেন এবং সেই স্টেশনে কাজ করেন এবং পরে সহকারী কমিশনার স্যার লুই কভনাগরির কাছে কোহাটের পাশে অবস্থান করেন। ১৮৬৪ সালে তিনি আফগানিস্তানে একটি মিশনে পাঠানো হয়েছিল এবং সেই একই বছর উর্দুতে তার বিখ্যাত হোয়াট ই আফগান (আফগানিস্তান ও তার বাসিন্দা) লিখেছিলেন এবং এটি নিজেই ফার্সি ভাষায় অনুবাদ করেছিলেন, যা ১৮৬৪ সালে প্রকাশিত হয়েছিল (পরে ইংরেজিতে অনুবাদ করা হয়েছিল এইচ প্রিসেথলি, আইসিএস, প্রকাশিত ১৮৭৫): সম্ভবত বিষয়বস্তুর সেরা কাজগুলির মধ্যে একটি।
১৮৭২ সালে খানকে একজন সহকারী কমিশনার পদে উন্নীত করা হয় এবং ৩১ শে অক্টোবর জন্মদিনের সম্মাননায় কমপ্যানিয়ন অফ দ্য অর্ডার অফ দ্য স্টার অব ইন্ডিয়া (সিএসআই) পুরস্কার প্রদানের কারণে তার স্টার্লিং কাজ করার কারণে; এবং পরে, কুরাম উপজাতীয় সংস্থা এ সহকারী রাজনৈতিক এজেন্ট নিযুক্ত। দ্বিতীয় অ্যাংলো-আফগান যুদ্ধের সময়, যখন জেনারেল স্যার ফ্রেডেরিক রবার্টস (পরে কান্দাহারের মাঠের মার্শাল লর্ড রবার্টস) কুরাম ভ্যালি ফিল্ড ফোর্সের কমান্ডে পাঠানো হয়েছিল তখন খানকে তার প্রধান স্থানীয় সহযোগী হিসেবে নিয়োগ করা হয়েছিল।
যুদ্ধ শেষ হওয়ার পর, খান পাঞ্জাবের সিভিল প্রশাসনে ফিরে আসেন এবং যথাযথভাবে বিচার বিভাগে স্থানান্তরিত হন। ১৮৮০ থেকে ১৮৮৮ সালের মধ্যে তিনি বিভিন্ন স্থানে জেলা ও দায়রা জজ ছিলেন। ১৮৮৮-৮৯ খ্রিষ্টাব্দে তিনি পাঞ্জাব রাজস্ব বোর্ডের সদস্য হন এবং বেশ কয়েকবার এই অবস্থানের মধ্যে রয়ে যান, অবশেষে ১৮৯৭ সালে পাঞ্জাব লেজিসলেটিভ কাউন্সিলের সদস্য হিসেবে মুসলিম জমিদারদের (ভূস্বামী) প্রতিনিধিত্ব করার জন্য নির্বাচিত হন। ১৮৯৯ সালে, তার দীর্ঘ এবং বিশেষত বিশিষ্ট সেবা স্বীকৃতিতে এবং ইংরেজদের কথাতে, নবাবের ব্যক্তিগত শিরোনামটি তাকে দেওয়া হয়েছিল '... পূর্বে একটি সুপ্রতিষ্ঠিত ওয়াহ পরিবার [এখন] ব্রিটিশ ভারতে বৃটিশদের নতুন উচ্চতায় পৌঁছেছে' ।
নবাব মুহম্মদ হায়াত খান তার পূর্বপুরুষের গ্রাম ওয়াহে ১৯০১ সালে মারা যান।
মুসলিম শিক্ষার অবদান
মুহম্মদ হায়াত খান ছিলেন একজন সিনিয়র মুসলিম চিন্তাবিদ, পণ্ডিত, লেখক এবং শিক্ষা সংস্কারক স্যার সৈয়দ আহমদ খানের একজন ঘনিষ্ঠ বন্ধু এবং বিশ্বাসী এবং আলীগড়ের মুহম্মদী এংলো-ওরিয়েন্টাল কলেজ প্রতিষ্ঠার (পরে আলীগড় মুসলিম বিশ্ববিদ্যালয় ) এবং প্রকৃতপক্ষে ১৮৮৮, ১৮৮২ ও ১৮৯০ সালের সশরীরে সভাপতিত্ব করেন স্যার সৈয়দ মো। তিনি পাঞ্জাবের নিজের প্রদেশে মুসলিম সমাজ-সাংস্কৃতিক উন্নয়নে একটি সক্রিয় ভূমিকা পালন করেছিলেন এবং পাঞ্জাবের নতুন ইউনিভার্সিটি কলেজ, পাঞ্জাব প্রতিষ্ঠার জন্য তহবিল দান করার জন্য প্রথম বিশ বা পাঞ্জাবী প্রিন্সিপাল ও ঊর্ধ্বতন কর্মকর্তাদের মধ্যে একজন ছিলেন (পরবর্তীতে বিকাশের জন্য ১৮৭০ সালে পাঞ্জাবি বিশ্ববিদ্যালয়)
উত্তরাধিকারী
নবাব মুহম্মদ হায়াতের অনেক সন্তানের জন্ম হয়, এবং তাদের মধ্যে দুটি, প্রথম স্ত্রী জনাব খাতুনের কাছ থেকে, এস গোলাম জিলানী (কাপুরথলা রাজ্যের একটি মন্ত্রী) -এর কন্যা, কয়েক বছরের মধ্যে বিশেষ পার্থক্য এবং খ্যাতি অর্জনের জন্য: নবাব স্যার লিয়াকত হিত খান (জন্ম ১৮৮৭), স্যার সিকান্দার হিত খান (জন্ম ১৮২৯)।
চন্দ্র কালিন্দী রায় হেনরিকসন
চন্দ্র কালিন্দী রায়-হেনরিকসেন (জন্ম ১৯৫6) ক্ষুদ্র-নৃগোষ্ঠীদের অধিকার সম্পর্কে বাংলাদেশী আইনজীবী এবং ক্ষুদ্র-নৃগোষ্ঠী ইস্যুতে জাতিসংঘের স্থায়ী ফোরামের সচিবালয়ের প্রধান। তিনি পার্বত্য চট্টগ্রামের চাকমা রাজপরিবারের সদস্য। রায় নরওয়েজিয়ান সামি আইনজীবী জন বার্নার্ড হেনরিকসেনের সাথে বিবাহবন্ধনে আবদ্ধ হয়েছেন। তিনি ব্যারিস্টার দেবাশীষ রায়ের বড় বোন।
প্রাথমিক জীবন এবং পেশাগত লক্ষ্য
রায়ের জন্ম ছিল রাঙ্গামাটিতে ১৯৫৬ সালে পঞ্চাশতম চাকমা রাজা ত্রিদেব রায় এবং প্রথম স্ত্রী রানী আরতি রায়ের প্রথম সন্তান। চন্দ্র চট্টগ্রামের মিশনারি স্কুলে পড়াশোনা করেছেন এবং লাহোরের পাঞ্জাব বিশ্ববিদ্যালয় এবং ওয়াশিংটন ডিসির আমেরিকান বিশ্ববিদ্যালয় থেকে আইন বিষয়ে পড়াশোনা করেছেন। ১৯ ৭১ সালে বাংলাদেশের স্বাধীনতা যুদ্ধের পরে, রায় এবং তার পরিবারের বেশিরভাগই তার বাবা চাকমা সিংহাসন ত্যাগ করার পরে এবং পাকিস্তানে স্ব-নির্বাসন প্রবাসে চলে যাওয়ার পর স্বাধীন বাংলাদেশে থাকতে বেছে নিয়েছিলেন।
যুক্তরাষ্ট্রে বেশ কয়েকটি আইন সংস্থার সাথে কাজ করার পরে রায় জাতিসংঘে যোগ দিয়েছিলেন এবং জেনেভায় আন্তর্জাতিক শ্রম সংস্থায় বহু বছর দায়িত্ব পালন করেছিলেন। ২০০০ সালে আইএলও ছেড়ে, তিনি বিশ্বব্যাপী ক্ষুদ্র-নৃগোষ্ঠীদের অধিকার সম্পর্কিত পরামর্শদাতা এবং গবেষক হয়েছিলেন। তিনি তার ক্ষুদ্র-নৃগোষ্ঠী বাংলাদেশ সহ ক্ষুদ্র-নৃগোষ্ঠী সংখ্যালঘুদের দুর্দশার বিষয়ে বিভিন্ন প্রকাশনা রচনা করেছিলেন।
বল ব্যাডমিন্টন
বল ব্যাডমিন্টন, ভারতের স্থানীয় খেলা। এটি একটি র‌্যাকেট খেলা, যা জালে বিভক্ত (১২ বাই ২৪ মিটার) একটি কোর্টে উলের তৈরি হলুদ বলের সাথে খেলা হয়। খেলাটি ১৮৫৬ সালের শুরুর দিকে ভারতের তামিলনাড়ুর তানজাবুর জেলার রাজধানী তানজোরে রাজ পরিবার খেলেছিল। এটি ভারতের সর্বাধিক জনপ্রিয় খেলা। বল ব্যাডমিন্টন একটি দ্রুত গতিসম্পন্ন খেলা; এতে দক্ষতা, ক্ষিপ্রতা, সুবিচার, তৎপরতা এবং কব্জির সাহায্যে বল নিয়ন্ত্রণ করার ক্ষমতার দরকার হয়।
ইতিহাস
বল ব্যাডমিন্টনের উদ্ভব তামিলনাড়ুর তানজোরে। এটি জনপ্রিয় হয়ে ওঠে, তানজোরের মহারাজার আদেশে। খেলাটি দক্ষিণ ভারতের অনেক খেলোয়াড়কে আকর্ষণ করেছে।
এর আগে, বল ব্যাডমিন্টন গ্রামীণ ছেলেদের কাছে একটি আকর্ষণীয় খেলা ছিল কারণ এটি ন্যূনতম সরঞ্জামের প্রয়োজন ছিল। এই খেলাটি দক্ষিণ ভারত থেকে বিপুল সংখ্যক ছাত্রকে আকৃষ্ট করেছিল, ফলস্বরূপ ১৯৫৪ সালে ভারতের বল ব্যাডমিন্টন ফেডারেশন (বিবিএফ) গঠিত হয়েছিল। বিবিএফ প্রথম তিনটি স্পোর্টস ফেডারেশনের একটি (অন্যগুলো অ্যাথলেটিক ফেডারেশন ও ইন্ডিয়ান হকি ফেডারেশন), যারা পরে ভারতীয় অলিম্পিক অ্যাসোসিয়েশন গঠন করেছিল ১৯৬১ সালে। বল ব্যাডমিন্টন শেষ পর্যন্ত অন্ধ্র প্রদেশে ছড়িয়ে পড়ে এবং ১৯৫৬ সালে হায়দরাবাদে প্রথম জাতীয় চ্যাম্পিয়নশিপ অনুষ্ঠিত হয়। পরে এটি জুনিয়র এবং সাব-জুনিয়র স্তরে ভাগ করা হয়েছিল।
অবশ্যপালনীয় প্রকারের বলগুলি হলুদ উলের, ২৭ থেকে ৩০ গ্রাম ওজনের এবং ৫ থেকে ৫.৫ সেমি পর্যন্ত ব্যাসের হবে। একটি আদর্শ বল ব্যাডমিন্টন র‌্যাকেটের ওজন সাধারণত ১৬৫ থেকে ১৮৫ গ্রাম হয় এবং ৬৩ থেকে ৭০ সেমি দৈর্ঘ্যের হয়। র‌্যাকেটের তারে বোনা ডিম্বাকৃতি অঞ্চলটি ২০-২২ এবং ২৪-২৭ সেমি মধ্যে হওয়া উচিত। এই অঞ্চলটি লম্বলম্বি একটি সূক্ষ্ম তার দিয়ে ২ সেমি বর্গাকার নেটে আচ্ছাদিত এবং শীর্ষে পর্যন্ত লাল টেপ দিয়ে প্রান্তযুক্ত। মাঠের মধ্যের পুরো নেটটি লাল, সাদা এবং নীল, ১০০ সেমি প্রশস্ত এবং দৈর্ঘ্য ১৩.৫ মিটার। এটি ১৮৩ সেমি একটি কেন্দ্রীয় মেরুতে বাঁধা থাকে এবং ১৮৫ সেমি দুটি খুঁটি থাকে মাঠের দুই প্রান্তে যাতে ১৮৩ সেমি উচ্চতা বজায় রাখা সম্ভব হয়। আরো দুটি পোস্ট, প্রতিটি ১৮০ সেমি উচ্চতার, কোর্টের এক মিটার বাইরে স্থাপন করা হয় টানা দেবার জন্য, যাতে নেটটি ভালভাবে প্রসারিত রাখতে যথেষ্ট শক্ত হয়। যখনই প্রয়োজন হয় সহজে জাল শক্ত করার জন্য প্রতি মেরুতে ১.৫ মিটার উচ্চতায় একটি হুক লাগানো হয়। "পাঁচজনের" একটা দলের কোর্টের আকার ১২ মিটার প্রস্থ এবং ২৪ মিটার দীর্ঘ। এর মাঝখান জুড়ে একটি রেখা দ্বারা বিভক্ত করা হয় যার উপরে নেটটি ঝুলানো হয়, যার প্রান্ত দুটি পোস্টের শীর্ষের সাথে যুক্ত থাকে। সার্ভিং ক্রিজ লাইনগুলি নেট লাইনের প্রতি পাশ থেকে এক মিটার দূরে টানা হয় এবং এর সমান্তরাল হয়। মধ্য লাইনটি সার্ভিং ক্রিজ লাইনের মাঝখান থেকে এবং পার্শরেখা সমান্তরালে টানা হয়; এটি ক্রিজ লাইনের প্রতি পাশের স্থানটিকে দুই ভাগে বিভক্ত করে, ডান এবং বাম কোর্ট হিসাবে পরিচিত। সীমানা রেখাগুলি ১০ মিমি পুরু সাদা টেপ দ্বারা চিহ্নিত করা হয়, মধ্য এবং ক্রিজ রেখাগুলিও চিহ্নিত করতে ১০ মিমি টেপ দ্বারা চিহ্নিত করা হয়।